སོག་བོད་ཆིངས་ཡིག་

《སོག་བོད་ཆིངས་ཡིག་》ནི་ཀྲུང་གོའི་ལྕགས་ཕག་ལོའི་གསར་བརྗེའི་རྗེས་སུ་སོག་ཡུལ་དང་བོད་གཉིས་ཀྱིས་ ༡༩༡༣ ལོའི་ཟླ་ ༡ ཚེས་ ༡༡ ཉིན་སོག་བོད་ཁུའུ་ལུན་དུ་བཞག་པའི་ཆིངས་ཡིག་ཅིག་ཡིན་ཞིང་།ཕན་ཚུན་རང་བཙན་བདག་དབང་གི་གོ་གནས་ཁས་ལེན་བྱས་ཡོད། 
བོད་སོག་ཆིངས་ཡིད་འདི་སོག་ཡིག་ནས་ཨུ་རུ་སུའི་སྐད་དང་། ཨུ་རུ་སུའི་སྐད་ནས་དབྱིན་ཡིག་ཏུ་བསྒྱུར་འདྲ་བ་ཞིག་དེ་སྔོན་གང་སར་ཁྱབ་ཡོད་ཅིང་། ཞྭ་སྒབ་པའི་བོད་ཀྱི་སྲིད་དོན་རྒྱལ་རབས་ཀྱི་མཇུག་ཏུ་ཆིངས་ཟིན་ཡིག་ཆ་ཕྱོགས་བསྡེབས་ནས་བཤུས་པ་ཡིན་ཞེས་པའི་བོད་ཡིག་གི་ཆིངས་དོན་ཚིག་བརྗོད་དག་ཀྱང་། ཕལ་ཆེར་དབྱིན་ཡིག་ལྟ་བུ་ཞིག་ནས་བསྒྱུར་བ་ཞིག་མིན་ནམ་སྙམ། ཆིངས་ཡིག་འདི་འདྲ་ཞིག་དངོས་གནས་ཡོད་མེད་ཐད་དེ་སྔོན་དོགས་པ་བྱེད་མཁན་ཡོད་པར་མ་ཟད། དཔེ་དེབ་ཁ་ཤས་ནང་ཆིངས་ཡིག་འདི་འདྲ་ཞིག་ཡོད་རློམ་མམ་ཡོད་སྐད་ལྟ་བུའི་དོགས་ཚིག་བཀོད་ཡོད་ཀྱང་། ཕྱི་ལོ་ ༡༩༨༢ ལོར་སོག་པོའི་ཚན་རིག་སློབ་སྡེས་ཆིངས་ཡིག་འདིའི་སོག་ཡིག་མ་ཚིག་དཔེ་སྐྲུན་བྱས་པ་དང་། ཕྱི་ལོ་ ༢༠༠༧ ལོར་སོག་ཡུལ་གྱི་ཡིག་ཚགས་ནང་ནས་བོད་ཡིག་གི་མ་དཔེ་གསར་རྙེད་བྱུང་ཡོད།

༢༠༡༠ ལོར་ཕྲན་ལ་སོག་ཡུལ་ནས་གོང་གསལ་ ༢༠༠༧ ལོར་གསར་རྙེད་བྱུང་བའི་ཆིངས་ཡིག་ཨ་མ་དེ་དངོས་སུ་མཇལ་བའི་གོ་སྐབས་བྱུང་བ་ལྟར། དེའི་ཚིག་བརྗོད་ཡོངས་རྫོགས་ཞལ་བཤུས་ཀྱིས་ཡིག་ནོར་རྣམས་མ་བཅོས་པར་ཇི་མ་ཇི་བཞིན་གཤམ་དུ་བཀོད་ཡོད་ལ། དེ་བཞིན་བོད་ཀྱི་སྲིད་དོན་རྒྱལ་རབས་ནང་གསལ་བའི་ཚིག་གཞི་ཡང་མཇུག་ཏུ་བཀོད་ཡོད།

ཆིངས་ཡིག་གི་ནང་དོན་
<big><big>